google/wiki40b huggingface dataset:
Uwe Krupp

Spillerkarriere

Etter å ha blitt oppdaget av Scotty Bowman, trener og eier av Buffalo Sabres mens han spilte for det tyske landslaget og den eneste spilleren fra Köln som spilte for Kölner Haie i DEL, Krupp ble valgt som nr. 214 i NHL Entry Draft i 1983. Krupp ble sluppet fra klubben da han var 19 år etter at han vant det tyske mesterskapet i 1986 i et forsøk på å få en plass i det Bowman-rorede Sabres. Han debuterte mot Montreal Canadiens han tilbragte den senere delen av sesongen i Rochester Americans han vant en Calder Cup i 1989. I 1989-90 med Sabres skåret han et mål i en forlengesesperiode i den siste sesongskampen og med det sørget han for at Pittsburgh ikke kom til sluttspillet.
Utviklet som en imponerende puck-spiller og en flyttbar forsvarer, forbedret Krupp sakte men sikkert sine poengtotaler for hvert år med Sabres og i 1990-91 sesongen ble han valgt til å spille i NHL all-star kampen med det ble han kun den andre tyske spiller etter Walt Tkaczuk. På begynnelsen av 1991-92 sesongen var han inkludert av Sabres for den store overgangen sammen med Pierre Turgeon til New York Islanders for Pat LaFontaine den 25. oktober 1991. Krupp gled fort inn med Islanders han ble nest best etter Tom Kurvers blant forsvarerne med 35 poeng på 59 kamper. Krupp tilbragte de neste sesongene forskanset som en av Islanders beste forsvarere og vant mot den regjerende mesteren Pittsburgh Penguins i NHL-sluttspillet i 1993. Og nådde Conference-finalen med Islanders mot den store favoritten Montreal Canadiens før han ble byttet med et valg fra 1994 NHL Draft og sammen med Wade Belak til Quebec Nordiques for Ron Sutter og førstevalget Brett Lindros den 28. juni 1994. Plukket han opp 6 mål og 23 poeng i den lockout-forkortede 1994-95 sesongen, Krupps rettigheter ble da overført når Nordiques omlokaliserte seg og ble til Colorado Avalanche. Krupp er kjent for å ha scoret vinnermålet mot Florida Panthers i Stanley Cup-finalen i 1996. Han vant senere enda en Stanley Cup som medlem av Detroit Red Wings i 2002.
I sin NHL-karriere, spilte Krupp 729 kamper for Buffalo Sabres, Colorado Avalanche, New York Islanders, Quebec Nordiques, Detroit Red Wings og Atlanta Thrashers før skader tvang ham til å gi seg.
Liturgisk møbel

Liturgiske møbler er de delene i et kirkerom som har liturgisk bruk. Det er for eksempel prekestol, døpefont, alter og alterring, baldakin, ikonostas, lesepult og andre deler av en kirkes interiør.
Soga om Tord den trugande

Soga om Tord den trugande eller Soga om Tord den hardbalne (norrønt Þórðar saga hreðu) er en islendingesaga fra ca 1350. Historien foregår ved Miðfjörður vest på Island i siste halvdel av 900-tallet og handler om Tord Tordsson (Þórður Þórðarson) som må flykte fra Norge til Island etter at han var med på drapet av kongssønnen Sigurd Sleva. Sagaen har blitt beskrevet som «Though the saga is for the most part fictional, its spirit is that of early Sagas of Icelanders such as Egils saga or Njáls saga rather than of legendary or chivalric sagas» og som «eit relativt seint og fiktivt stykke islandsk mellomalderlitteratur – eit stykke litteratur der smaken for den uredde og hardtslåane heltefiguren og dei blodige oppgjer er meir enn tydeleg nok».
Hovedpersonen Tord beskrives som sønnesønn av Horda-Kåre og som en «formidable warrior who, when necessary, defends himself against the simultaneous attacks of many enemies. He is also a master craftsman who builds celebrated halls in Flatatunga and elsewhere.» Historien begynner når Tord og hans familie må rømme fra Norge til Island på grunn av drapet på Sigurd. I sitt nye hjem ved Miðfjörður får Tord en motstander i bygdehøvdingen Miðfjörður-Skjegge. Tords lykke snur seg når han redder Skjegges sønn Eidur fra dukningsdøden og gjør ham til sin fostersønn.
Sagaen er kjent i to versjoner, en fullstendig versjon, hvor de eldste kjente håndskriftene er fra ca 1400, og en fragmentarisk versjon med utgangspunkt i håndskriftet Vatnshyrna. Sagaen er oversatt til nynorsk som Soga om Tord den hardbalne (2004). og som Soga om Tord den trugande (2014), begge ganger ved Jan Ragnar Hagland.
Tilnavnet «hreðu» har vært en utfordring for flere oversettere: «Tydinga på norrønt er óg litt omdiskutert, men det synest å vera nokså stor semje om at det i ordet hreða både ligg det å vera viljug til strid og det å skapa frykt»; Hagland valgt i 2004 «den hardbalne» – som kan minne om tegneseriefiguren Hårek, i den engelske Fornrit-utgaven omtales hovedpersonen som «Þórðr the Menace», mens en annen engelsk utgave heter The story of Þhórðr Hreða (the Terror), en fransk utgave heter Tord le terrible og en tysk utgave omskriver problemet og bruker tittelen Die Geschichte von Tord und seine Ziehsohn (Sagaen om Tord og hans fostersønn).
Gjertrudsfuglen (eventyr)

Gjertrudsfuglen, også kalt Gjertrudfuglen, er et katolsk legendeeventyr og et gammelt norsk navn på hakkespettarten svartspett. Eventyret er med i Asbjørnsen og Moes samling av Norske Folkeeventyr som første gang ble utgitt i perioden 1841-1844. Av i alt 22 kjente legendeeventyr i Norge er Gjertrudsfuglen det mest utbredte. Eventyret skal være kjent i 39 varianter.
Det korte eventyret forteller om da Vårherre og St. Peter, som vandrer på jorden, ber ei bakstekone om å få smake på ei lefse. Kona, som heter Gjertrud, klarer på tre forsøk ikke å lage liten nok lefse til tiggerne, og de får derfor ingenting. Fordi Gjertrud er så gjerrig og ikke unner dem noe, straffer Vårherre henne ved å omskape henne til gjertrudsfuglen som straks flyr opp gjennom pipa. Fuglen kan siden sees med sotsvart kropp og rød lue der den hakker etter mat mellom bark og ved og piper tørst mot regnværet. 
Det religiøse eventyret har et moralsk budskap om hvordan det kan gå med den som er egoistisk, og forklarer samtidig hvorfor svartspetten er som den er. Ifølge folketroen kunne gjertrudsfuglen varsle regn og lokke folk så langt inn i skogen at de gikk deg vill.
I 1984 ble det laget en liten tegnefilm for norsk fjernsyn om Gjertrudsfuglen.
Rhizogeniates

Utseende

Middelsstore, nokså brede og parallellsidige, blankt mørkt brunlige skarabider. Dekkvingene har markerte punktrader.

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.
Reinfannrotvikler

Utseende

En middelsstor (vingespenn 13-16 millimeter), kraftig bygd vikler. Vingenes grunnfarge er gråbrun. Forvingen har en stor, lysgul, kommaformet flekk ved bakkanten, og noen små, hvite flekker ved forkanten. I vingens ytre del er det et innslag av lysere skjell som gjerne danner mer eller mindre tydelige tverrbånd. Arten ligner mye på gul prestekragerotvikler ( Dichrorampha alpinana), for å skille disse to artene må man oftest undersøke kjønnsorganene, men hos reinfannrotvikleren er den gule flekken ved bakkanten av forvingen gjerne noe smalere enn hos D. alpinana.

Levevis

Larvene utvikler seg på røttene av reinfann (Tanacetum vulgare).
De voksne viklerne flyr i juni-juli.

Utbredelse

Arten er utbredt i Europa, unntatt den sørligste delen, og i det nordlige Asia.
I Norge er den ikke vanlig, den er funnet langs kysten fra Østfold til Vest-Agder.
Kjell Holler

Statsråd

Holler ble utnevnt til industriminister i Einar Gerhardsens tredje regjering. Han satt i stillingen i perioden (9. april 1959-4. juli 1963). Han var bare 34 år da han ble minister og ble dermed en av de yngste som er blitt utnevnt til statsråd til da. Sommeren 1963 søkte han avskjed som følge av at den såkalte Kings Bay-saken. Bare noen dager før han søkte avskjed hadde regjeringen på hengende håret unngått å bli felt på et mistillitsforslag som gjaldt de store budsjettoverskridelsene ved byggingen av Norsk Koksverk.

Etter politikken

Kjell Holler kom ikke tilbake til norsk politikk etter sin periode som statsråd.
Etter nok en periode i Landsorganisasjonen (1962–66) var han engasjert hos Samvirke Forsikring (1966–80), for Televerket som styreformann (1974–80) og sist som Televerkets generaldirektør (1980–91).
Holler hadde en rekke verv, som avgiftskomiteen (1953–59), frihandelsutvalget (1963–66), skatteprogresjonsutvalget (1963–64), styreformann i Norsk Film (1971–79), leder for Utvalget for industriøkonomisk institutt (1971–72), i representantskapet for Årdal og Sunndal Verk A/S (1971-74, 1981-), leder av Utvalget for medbestemmelsesrett i offentlig sektor (1972–94), medlem av Markedsrådet (1973–85), styreleder for Kreftregistreret (1990–95) og medlem av styret for Flyktningerådet (-2000).
Sulaposten

Sulaposten er en avis som utgis i Sula i Møre og Romsdal.
Avisens redaksjon ligger i tettstedet Langevåg. Sulaposten er en ukesavis basert på lokalt innhold og kommer ut hver torsdag.
Goephanes

Utseende

Middelsstore, avlange, brun- eller gråaktige trebukker. Antennene er lange, særlig hos hannene. Pronotum er nærmest tønneformet, uten pigger på sidene. Dekkvingene er avsmalnende bakover med litt avrundede "skuldre", gjerne med mørkere tegninger.

Levevis

Larvene lever i død ved.

Utbredelse

De aller fleste av artene lever på Madagaskar, men slekten forekommer også på Komorene og med to arter (noen ganger plassert i en slekt for seg) i det sørlige Afrika.
Islams profeter

Islams profeter er profeter som ifølge muslimene har fått et spesielt oppdrag fra Allah for å vise vei for menneskeheten. Koranen nevner 25 personer som islams profeter. Koranen omtaler blant annet profetene Moses, Jesus og Muhammed som utnevnte for å spre Guds ord. Mange av profetene i Koranen finnes også i jødedommens og kristendommens hellige skrifter. Den første profeten var Adam og den siste var Muhammed, derfor hans tittel Profetenes Segl (Khatam-an-Nabiyyin). Koranen understreker at alle profetene var mennesker og at ingen av dem hadde guddommelige egenskaper, men de hadde en viktig egenskap ved at de var beskyttet mot å gjøre feil (masum).
Selv om kun 25 profeter er nevnt i Koranen, så sier en hadith (nr. 21 257 i Musnad Ibn Hanbal) at det totalt gjennom historien var 124 000 profeter, og Koranen (sura 16:36) sier at Allah har sendt en profet til hvert folkeslag.

Isa

Isa (عيسىĪsā), ofte sett som Isa, sønn av Maria (`Īsā ibn Maryam) er det arabiske navnet for Jesus, som er en av islams profeter. Ifølge Koranen var han en av Guds mest elskede profeter sendt spesielt for å veilede Israels barn (Beni Israel). Kristne arabere refererer til Jesus som Yasu' al-Masih eller Isa al-Masih (يسوع المسيح Yasū`a al-Masīħ).
I Koranen er fortellinger om Jesu liv og lære vanlige. Koranen forteller om hans mirakuløse fødsel, hans lære, miraklene han utførte ved Guds tillatelse og hans liv som en respektert profet av Gud. Koranen sier gjentatte ganger at Jesus bare var en menneskelig profet sendt av Gud og ikke en del av Gud selv.
Jesus er i islam, som i kristendommen, et resultat av en jomfrufødsel.

Muhammed

Muhammed (arabisk: محمد) var en politisk og religiøs leder, profet og grunnleggeren av islam. Ordet Muhammed er arabisk og betyr «den høylovede». Muhammed var født i Mekka, en viktig handels- og pilegrimsby for karavanehandelen på Den arabiske halvøy i dagens Saudi-Arabia, og han var ved sin død statsleder for praktisk talt hele området. 
Islams hellige bok Koranen inneholder åpenbaringene Muhammed mottok som Guds profet fra år 610. Tekstene ble samlet til én bok etter hans død. Muhammed nevnes også i den muslimske trosbekjennelsen: «Det finnes ingen gud utenom Allah, og Muhammed er hans profet».

Idris

Idris (arabisk: إدريس ) er en islamsk profet og går under navnet Enok i Bibelen. Idris levde i en periode med tørke, som fant sted fordi Allah ville straffe menneskeheten for å ha glemt ham. Idris lyktes med å få slutt på tørken og få regnet tilbake ved å be til Allah om frelse. Idris anses i islam for å være den som introduserte skrivekunsten, astronomi og matematikk.
Tkvarcheli kullkraftverk

Tkvarcheli kullkraftverk er et kullkraftverk i området Abkhasia, i landet Georgia. Anlegget er inntil videre stengt. Det har en installert produksjonskapasitet på 220 MW, fordelt på 2 like store blokker/turbiner. Operatør er den georgiske staten, men krigføringen på 1990-tallet førte til at kraftverket ble stengt, kanskje for alltid..
Anlegget ble bygget ut i årene omkring 1975–1979. Brenselkilden er bitumenøst kull.
Korba (distrikt)

Demografi

Ved folketellingen i 2011 var det 1 206 563 innbyggere i distriktet, mot 1 011 823 i 2001. Den urbane befolkningen utgjør 36,98 % av befolkningen.
Barn i alderen 0 til 6 år utgjorde 13,96 % i 2011 mot 16,98 % i 2001. Antallet jenter i den alderen per tusen gutter er 964 i 2011 mot 978 i 2001.
One More Time (band)

Eurovision Song Contest

One More Time har deltatt to ganger i Melodifestivalen, den svenske finalen i forkant av Eurovision Song Contest. I  Melodifestivalen 1995 var de låtskriverne bak balladen «Det vackraste», fremført av Cecilia Vennersten. Sangen kom på andreplass bak Jan Johansen og «Se på mig». «Det vackraste» fikk en Grammis i Sverige for årets sang i 1995, og ble også en stor suksess i Norge. Gruppen spilte senere inn låten på engelsk under tittelen «Living in a Dream». I Melodifestivalen 1996 vant gruppen med etnoballaden «Den vilda» som til slutt endte på tredjeplass i Eurovision Song Contest 1996 i Oslo.
Osmoderma lassallei

Utseende

En stor og bred, blankt svart gullbasse. Pronotum er smalere enn dekkvingene, dypt punktert med en midtfure i den fremre delen. Dekkvingene er rynkete med uregelmessig punktering.

Habitat

I likhet med de andre artene i slekten Osmoderma lever arten i kolonier i muld inne i hule trær. De voksne billene er aktive om natten om sommeren, og kommer av og til til lys.

Utbredelse

Arten har en begrenset utbredelse i det nordøstlige Hellas og den europeiske delen av Tyrkia. Den er regnet som sterkt truet (EN) av IUCN.
Log-Structured File System

Log-Structured File System (LFS) er et filsystem og en implementasjon av et loggstrukturert filsystem, som ble foreslått i 1988 av John Ousterhout for det distribuerte operativsystemet Sprite. I 1992 ble det implementert av Ousterhout og Mendel Rosenblum for Berkeley Software Distribution (BSD). Det ble fjernet fra FreeBSD og OpenBSD. Implementasjonen i NetBSD var non-funksjonell inntil arbeidet som ledet opp til versjon 4.0, igjen gjorde det til et levedyktig filsystem.
TAM (stridsvogn)

Historie og utvikling

I 1974 fikk Thyssen Henschel en kontrakt av den argentinske regjeringen for å fremstille en ny stridsvogn og stormpanservogn. Stridsvognprogrammet het TAM og stormpanservognprogrammet het VCI (Véhiculo Combate Infanteria). Kontrakten dekket utvikling og framstilling av tre prototyper av hver vogn.
Den første prototypen av TAM ble framstilt i Tyskland i 1976, og den andre og tredje var klar året etter. Produksjon av chassis og sammenstilling fant sted i Buenos Aires, mens tårnet og bevæpningen ble satt sammen i Rio Tercero.
Produksjonen av de ferdige kjøretøyene ble gjort av argentinske TAMSE. Over 1 450 endringer ble foretatt. Det totale antallet argentinske myndigheter opprinnelig ønsket var 512, men produksjonen ble avsluttet etter at 350 enheter var produsert. Malaysia var også interessert i 102 kjøretøyer i tre forskjellige utgaver, og kom så langt som til å skrive under kontrakt i 1981, men det ble aldri levert noen kjøretøyer.

Teknisk

Chassiet til vogna er basert på stormpanservognen Marder. Vognføreren sitter framme til venstre i skroget og styrer kjøretøyet med et konvensjonelt ratt. Vognkommandøren og skytteren sitter til høyre i tårnet, og laderen til venstre.
Pansringen skal tåle panserbrytende ammunisjon i opp til 40 mm kaliber fra fronten.
Kanonen er en argentinsk 105 mm, med 50 granater om bord, hvorav 20 er stuet i tårnet. Koaksialt med hovedskytset er en 7,62 mm mitraljøse.
Motoren er montert framme til høyre, ved siden av vognføreren. Den er en MTU MB 833 Ka-500 6-sylindret dieselmotor. Motoren driver en Renk HSWL 204 girkasse, med fire gir framover og fire bakover. Styresystemet er hydrostatisk. For å øke rekkevidden så kan to 200-liters tønner monteres bak på vognen.
Standardutstyret inkluderer vern mot ABC-våpen, varmeapparat både for kaldstarter og for mannskapets del, elektriske lensepumper og et brannslukkingssystem som kan utløses manuelt eller automatisk.
Stig Egede-Nissen

Biografi

Han avbrøt sine studier i medisin og studerte ved NTH frem til 1935, før han studerte teaterkunst ved Carnegie Institute of Technology i Pittsburgh 1935-38.  Tilbake i Trondheim  debuterte han ved Trøndelag Teater men flyttet til Oslo der han var ved Carl Johan Teatret 1940-42.
Under krigen ble han arrestert 24. mai 1941, og brakt inn på Møllergata 19 i Oslo. Han ble løslatt etter halvannen måned, 5. juli. I 1942 flyktet han, og kom seg via Sverige til England. Han var i Royal Navy og lærte seg telegrafi før han ble stasjonert på  HMS «Wensleydale» i 1944. Som løytnant plukket han opp og dekodet meldinger fra tyskerne. Han  tok del i D-dagen i 1944 og var med på Operasjon Polar Bear VI i 1945.
Han var igjen ved Trøndelag Teater 1945-47. Fra 1947 til 1967 var han ved Det Nye Teater, leste ofte for NRK radio og hadde en sesong for Riksteatret.  Han avsluttet med  frilans ved Det norske teatret, Trøndelag Teater og Nationaltheatret 1967-76.  Egede-Nissen var i styre og stell for Norsk Skuespillerforbund.
På 50-tallet begynte han å restaurere fem av 1600-tallsboligene i Damstredet (Oslo), et virke som ble overtatt av hans tretti år yngre kone Unni Gärtner Egede-Nissen (1937–2004).
Han var av slekten Egede-Nissen. Han var sønn av NKP-nestoren Adam Egede-Nissen og Goggi Egede-Nissen. Han var bror til skuespillerne Aud Richter, Gerd Grieg, Ada Kramm, Oscar Egede-Nissen, Lill Egede-Nissen og Gøril Havrevold.
På glattisen

Innspillingsfakta

Filmen ble spilt inn fra 6. mai til 8. juli 1937.

Fakta om filmen

Ifølge nyhetsoppslag og opplysninger fra Twentieth Century-Fox Records of the Legal Department ved UCLA Theater Arts Library ble filmens tittel endret fra Thin Ice til Lovely to Look At før den ble endret tilbake til Thin Ice 19. juli 1937.
I et notat fra Darryl F. Zanuck vedrørende manuset, datert 28. april 1937, instruerte han forfatterne om å skjære ned Lilis replikker til énstavelses, énlinjes ytringer hvor enn det var mulig. Zanuck instruerte også regissør Lanfield at skuespillerne i de mindre rollene måtte snakke med en fremmed aksent.
Ifølge opplysninger i juridiske dokumenter var denne filmen «meget løselig basert» på manuset til Fox' film Hans majestets veninde (My Lips Betray) fra 1933, som også bygde på Orbóks skuespill. Dokumentene bemerket at «kun få tildragelser» i På glattisen var hentet fra den tidligere filmen. Manuset til Hans majestets veninde var skrevet av Hans Kraly og Jane Storm, mens dialogen var skrevet av S.N. Behrman.
Harry Losee ble nominert til en Oscar for beste koreografi for «Fyrst Igor-suiten».
Bradgate Park

Historie

Parken ble ryddet av familien Grey av Groby på 1400-tallet. Konstruksjonen av Bradgate House ble påbegynt av sir John Grey av Groby, ektefelle av Elizabeth Woodville, og ruinene er fortsatt synlige i sentrum av parken. Som en del av en heftig rivalisering med George Hastings, de jure 12. Baron Hastings, på 1510-tallet, utvidet Thomas Grey, 2. marki av Dorset, i stor grad hans nedarvet hjem ved Bradgate. Dette huset var fødestedet for lady Jane Grey, senere dronning av England som styrte i nær ni dager før hun ble veltet av tronen av katolske Maria I av England. 
Et langt senere landemerke i parken populært kjent som «Old John» på toppen av den høyeste bakken i parken ble bygget så sent som 1784. Byggverket er hva engelskmennene karakteriserer som en «folly» (tåplighet) ettersom det har ingen annen funksjon enn som dekorasjon. Dette ble også bygget av familien Grey av Groby som da var jarler av Stamford. I 1928 ble parken kjøpt fra Grey-arvingene av den lokale forretningsmannen Charles Bennion som ga den i perpetuitet (i all evighet) videre til folket i Leicestershire. Plaketter på Old John og hovedstien gjennom parken minnes denne gaven.

Geologi

Parkens geologi er hovedsakelig prekambrium, den delen av jorden som er eldre enn kambrium, og noen av de tidligste flercellete livsformer er kjent fra fossiler funnet i parken i 1956 (Charnia masoni).

Flora og fauna

Landskapet er berglendt lyngmo med et dekke av grovt gress og bregner. Flere skogholt fra skogsområdet med furuer og blandet trevekster er innelukket av steingjerder, og er ikke tilgjengelige for publikum. Parken er hjem for flokker av hjort og dåhjort. Fuglelivet er rikelige og reservateret og elven tiltrekker seg mange arter av villfugler. Skogholtene er det mange arter som har reder, blant store kolonier av kornkråke. Arter som gulspurv, sivspurv, sanglerke og heipiplerke er vanlig å se i de åpne områdene av parken. Av historiske grunner er det tillatt å la belladonnaurt vokse innenfor ruinene av Bradgate House. Som kjent er blomster, blader og bær hos belladonnaurten dødelig giftige.

Tilgang

Det er avgiftsbelagte parkeringsanlegg ved Cropston Reservoir, Newtown Linford, og Hunts Hill (på toppen av parken i nærheten av Old John). Parken er åpen fra morgen til kveld hele året, skjønt den offentlige gangstien som går gjennom området betyr at parken er alltid tilgjengelig. Det er et besøkssenter med kafé ved Newtown Linford og et annet i sentrum av parken i nærheten av Bradgate House. Parken er administrert av stiftelsene Bradgate Park and Swithland Wood Charitable Trust. Disse stiftelsene er nominert av henholdsvis fylkestinget og bystyre i Leicestershire foruten også National Trust.
Det er også mulig å reise til parken med buss. Det er et gangveg fra landsbyen Anstey, enkelt tilgjengelig fra Leicester med 74-bussen. Stien er merket fra Link Road og krysser flere felt før man er innenfor selve parken. Bussrutene 121, 123, og en del 54-busser går mellom Leicester og Loughborough, reiser langs Reservoir road til enden av Cropston Reservoir. Besøkessenteret kan bli sett på andre siden av reservateret.
Langrenn under Paralympiske vinterleker 2014

Langrenn under Paralympiske vinterleker 2014 ble arrangert på Laura ski- og skiskytingkompleks i Sotsji fra 9. til 16. mars 2014.
Hakadal Idrettslag

Hakadal Idrettslag (Hakadal IL), stiftet søndag 14. januar 1900 som Hakadal Skiløberforening, er et idrettslag fra Nittedal. Idrettslaget har tilbud innen fotball, alpin, langrenn, innebandy, en løpegruppe innen friidrett, samt en barneidrettsgruppe. 
Lengdehopperen Berit Berthelsen representerte klubben.
Idrettslaget var arrangør av Allround-NM på skøyter 1960 for damer hvor Randi E. Nilsen (Hamar IL) ble norgesmester. Under samme stevnet ble det også arrangert uoffisielt mesterskap for piker, hvor Bjørg Hovden (Rjukan IL) ble kåret som vinner. Mesterskapet ble arrangert på Elvebakken Idrettsplass den 6. og 7. februar 1960 i anledning lagets 60-årsjubileum.
Norsk Ideutvikling

Norsk Ideutvikling AS var et nettbasert mediehus og frem til 2006 hovedeieren av det største norske nettsamfunnet for ungdommer: Biip.no. Aksjeselskapet var basert i Oslo.
Norsk Ideutvikling ble stiftet i 2002. Norsk Ideutvikling skiftet etter mai 2005 navn til Biip.no AS. Aksjemajoriteten i dette aksjeselskapet ble i 2006 solgt til Egmont Serieforlaget og Mediehuset Nettavisen (eies pr. 2010 av Egmont). Aksjonærene Erling Løken Andersen, Bo Myrås og Ozan Øzerk forble sittende med en mindre eierandel hver, og Erling Andersen er også daglig leder i Biip.no AS (pr. oktober 2010).
Erling Løken Andersen, Bo Myrås og Ozan Øzerk stiftet i 2008 Norsk Idé AS, som viderefører medieutviklingsvirksomheten.
Norsk Ideutvikling omsatte i 2005 for rundt 0,7 millioner kroner. Omsetningen økte i 2006 til rundt 2,5 millioner.